ભૂતકાળમાં પણ તમારા લાઇટ બિલની અને ડ્રાઇવિંગ લાયસન્સ કે પાન જેવા કાર્ડની ઝેરોક્સ તમે ક્યાંક આપી હોય તેની નકલો કરાવી લેવાતી હતી. બાદમાં તેનો ફાવે તેવો ઉપયોગ થતો હતો. મોબાઇલ નંબર લેવા માટે આપણે છૂટથી આવા દસ્તાવેજો આપતા હતા. તેના આધારે અસંખ્ય મોબાઇલ કનેક્શનો લઈ લેવાતા હતા અને બીજા રાજ્યોમાંથી મજૂરી કરવા આવેલા અને આવા દસ્તાવેજો ના ધરાવતા લોકોને મોબાઇલ નંબરો આપી દેવાતા હતા. આવા નંબરનો ઉપયોગ સામાન્ય વાતચીત માટે થાય ત્યાં સુધી ગોટાળો બહાર આવતો નથી, પણ આવો જ કોઈ નંબર ત્રાસવાદી પ્રવૃત્તિમાં ઉપયોગમાં આવે ત્યારે જે તે વ્યક્તિ કારણ વિનાની હેરાન થાય છે.